Arab női fotósként mindig is bőséges
inspirációt merítettem projektjeimhez a személyes tapasztalataimból.
Szenvedélyes tudásszomjam,
ami lehetővé tette, hogy határokat törjek át egy jobb élet reményében,
ihletett meg az "Olvasok, írok" (I Read I Write) projektemben.
A saját tapasztalatomtól hajtva,
- nem engedték, hogy folytassam a tanulmányaimat -
eldöntöttem, hogy feltárom és összegyűjtöm olyan nők történetét,
akik megváltoztatták az életüket az oktatás segítségével,
feltárva és megkérdőjelezve a korlátokat, amelyeket eléjük állítottak.
Egy sor témát lefedtem, amik befolyásolják a nők oktatását,
szem előtt tartva az arab országok különbségeit,
gazdasági és társadalmi szempontok szerint.
Ezek például a női analfabetizmus, ami meglehetősen magas a régióban;
oktatási reformok; programok kibukott tanulóknak;
és a politikai aktivizmus az egyetemi hallgatók között.
A munkám kezdetén,
nem mindig volt egyszerű meggyőzni a nőket, hogy részt vegyenek.
De miután elmagyaráztam nekik,
hogy a történetük befolyásolhatja más nők életét,
hogy példaképekké lehetnek a közösségükben, beleegyeztek.
Együttműködő és rugalmas megközelítést keresve
megkértem őket, hogy írják fel gondolataikat a saját szavaikkal,
a róluk készült képekre.
Ezeket a képeket bevittem aztán néhány osztályba,
hogy inspiráljon és motiváljon más nőket,
akik hasonló helyzetben vannak, és hasonló oktatásban részesülnek.
Aisha, egy jemeni tanárnő írta:
"Ahhoz kellett az oktatás, hogy független legyek,
és hogy ne számítsak a férfiakra mindenben."
Az egyik első alanyom Umm El-Saad volt Egyiptomból.
Amikor először találkoztunk, alig tudta leírni a nevét.
Egy 9 hónapos írástudási programon vett részt,
amit egy helyi civil közösség szervezett a kairói külvárosban.
Hónapokkal később azzal viccelődött,
hogy a férje megfenyegette, hogy kiveszi az osztályból,
amikor megtudta, hogy a már írástudó felesége
elolvasta az SMS-eit a telefonján.
(nevetés)
Komisz Umm El-Saad!
Természetesen Umm El-Saad nem ezért csatlakozott a programhoz.
Láttam, hogy vágyott arra, hogy irányíthassa a mindennapi rutinját,
kis dolgok, amit mi egyértelműnek veszünk
akár pénzt számolni a piacon, vagy segíteni a gyerekek házijában.
Szegénysége és a közössége gondolkodása ellenére,
- ami lekicsinyli a nők oktatását -
Umm El-Saad és az egyiptomi osztálytársai,
lelkesen tanultak írni-olvasni.
Tunéziában találkoztam Asmával,
aki egyike az általam meginterjúvolt négy aktivista nőnek.
A világi biomérnök hallgató igencsak aktív a közösségi médiában.
Országáról, ami bölcsője volt az úgynevezett Arab Tavasznak,
mondta: "Arról álmodtam, hogy felfedezek egy új baktériumot.
Most a forradalom után minden napra jut egy új."
Asma a vallásos fundamentalizmus felkelésére utalt a régióban,
ami szintén nagy akadály, különösen a nők számára.
Az összes nő közül, a jemeni Fayza volt rám a legnagyobb hatással.
Fayza-nak ott kellett hagynia az iskolát nyolc évesen, mikor megházasodott.
A házasság egy évig tartott.
14 évesen egy 60 éves férfi harmadik felesége lett,
és 18 éves korára elvált, három gyerek anyjaként.
Szegénysége ellenére,
a válás miatti helyzete ellenére, a szélsőségesen konzervatív társadalomban,
és szülei ellenkezésének dacára, hogy visszamenjen az iskolába,
Fayza tudta, hogy élete irányításához az oktatáson keresztüli út vezetett.
Most 26 éves.
Egy helyi civil szervezettől ösztöndíjat kapott,
hogy üzleti tanulmányokat folytathasson az egyetemen.
A célja, hogy munkát találjon, lakást béreljen,
és újra magához vehesse gyerekeit.
Az arab államok hatalmas változásokon mennek keresztül,
és a küzdelmek, amiket a nőknek ki kell állniuk, lesújtóak.
Ahogy a nőknek, akiket fényképeztem, nekem is sok határt
kellett átlépnem, hogy ma az a fényképész legyek, aki vagyok.
Ennek során sokan megmondták mire vagyok képes és mire nem.
Umm El-Saad, Asma és Fayza, és még sok más nő az arab világban
megmutatja, hogy igenis lehetséges legyőzni a határokat az oktatásért,
amiről tudják, hogy a legjobb lehetőségük egy jobb jövőért.
Most pedig Yasmine, a megkérdezett négy tunéziai aktivista egyikének
idézetével szeretnék búcsúzni.
Yasmine azt írta,
"Kérdőjelezd meg a meggyőződéseidet.
Légy az, aki lenni akarsz, nem az, aki akarják, hogy légy.
Ne tűrd fölényeskedéseiket, mivel anyád szabadnak szült."
Köszönöm.
(Taps)